Canned Heat

Canned Heat (pronuncez. kend-hiyt) esas Usana *bluso- e *bugio-bando, fondit en novembro 1965 da Bob 'l'urso' Hite (kanto) ed Alan 'Blinda Strigo' Wilson (gitaro e kanto).

La nomo prenesis de kansono Canned Heat Blues da Tommy Johnson, pri alkoholiko qua drinkis dilutita Sterno, kombustajo por varmigo, anke nomizita "canned heat" ('enbidonigita varmeso').

La bando populareskis pro lia aparo che Woodstock e la filmo Woodstock, di qua la kansono Going up the country divenis la ne-oficala filmo-muziko.

Konocata kansoni da Canned Heat esas On the road again  e Let's Work Together. Canned Heat esis plu populara kom koncerto-bando kam disko-vendanta bando. 

Kategorio:Usana muzik-bandi